27 Junie 2020 07:10
Die Suid-Afrikaanse Weerdiens waarsku swaar reën kan Saterdag tot oorstromings in die westelike dele van die Kaapse Wynland en die Overberg in die Wes-Kaap lei. Stormwinde van tussen 60 km/h en 80 km/h word langs die kusgebiede tussen Tafelbaai en Kaap Agulhas verwag waarna dit in die rigting van Algoabaai sal beweeg.
Onstuimige see met deinings van tussen 6 m en 9 m hoog word tussen Lambertsbaai en Plettenbergbaai verwag wat laatmiddag ook by Cannon Rocks in die Oos-Kaap sal voorkom. Toestande wat tot wegholbrande kan lei, word op plekke langs die Tuinroete in die Wes-Kaap verwag.
• Johannesburg: 1 °C tot 18 °C
• Polokwane: 6 °C tot 21 °C
• Mahikeng: 3 °C tot 20 °C
• Vryburg: 1 °C tot 19 °C
• Bloemfontein: -3 °C tot 16 °C
Sonnig in die noorde in die oggend, andersins bewolk tot gedeeltelik bewolk en koel, maar koud en winderig oor die westelike en suidelike binneland. Enkele tot verspreide buie sal later in die dag in die suidweste voorkom.
• Kimberley: -2 °C tot 19 °C
• Upington: 2 °C tot 20 °C
Gedeeltelik bewolk en koel in die ooste in die oggend, andersins bewolk en koud met wydverspreide reën en buie in die weste, wat moontlik tot oorstromings kan lei. Verspreide en enkele buie word in die aand langs die suidkus en aangrensende binneland verwag. Winderige weerstoestande sal deurgaans voorkom.
Oor die westelike gebiede sal dit sonnig en koel wees met winderige toestande wat later die oggend oor die binneland sal voorkom. Bewolk in die weste later in die dag met verspreide reën en buie langs die kusgebiede. Oor die oostelike gebiede sal dit bewolk wees met ligte reën vroegoggend langs die Wildekus. Winderige toestande word later die oggend oor die binneland verwag.
• Port Elizabeth: 7 °C tot 23 °C
Gedeeltelik bewolk in die oggend in die ooste, andersins sonnig en koel, maar warm in die verre-noordooste.